Kathuliku Inlisya

Kathuliku Inlisya (grigu simimanta: Καθολική Εκκλησία (katholikī´ ekklīsía) "sapsi inlisya [qayakusqa runakuna]", chaymanta latin simipi Ecclesia Catholica, kastilla simipi: Iglesia Católica) nisqaqa Tayta Papap kamachisqan Tiksimuyuntinpi kaq kiristiyanu inlisyam. Hatun rakiypi chunka hukniyuq kaq pachakwatapis ñawpaq kaq inlisyamanta kunti Iwrupapi tukurqan, anti Iwrupapi, Pisantinu qhapaq suyupi kaq Urthuruksa Inlisyamantas rak'ispa. 16 kaq pachakwatapi purutistanti inlisyakunas Katuliku Inlisyamanta rakikupurqan. Ispañakuna, purtugalkunapas katuliku inlisyata Abya Yalaman chiqiykuchimurqan. Hawa t'inkikuna Commons nisqaqa multimidya kapuyninkunayuqmi kay hawa: Kathuliku Inlisya.